HU Az Európai Unió Hivatalos Lapja L 167/46

A BIZOTTSÁG (EU) 2016/1003 RENDELETE

(2016. június 17.)

a 396/2005/EK európai parlamenti és tanácsi rendelet II. és III. mellékletének a bizonyos termékekben, illetve azok felületén található abamektin, acekinocil, acetamiprid, benzovindiflupir, brómxinil, fludioxonil, fluopikolid, foszetil, mepikvát, prokinazid, propamokarb, prohexadion és tebukonazol maradékanyag-határértéke tekintetében történő módosításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdésének a) pontjára, valamint 16. cikke (1) bekezdésének a) pontjára,

mivel:

(1) Az abamektin, az acetamiprid, a brómxinil, a fludioxonil, a propamokarb, a prohexadion és a tebukonazol tekintetében a 396/2005/EK rendelet II. melléklete maradékanyag-határértékeket (a továbbiakban: MRL-ek) állapított meg. Az acekinocil, a fluopikolid, a foszetil, a mepikvát és a prokinazid tekintetében az említett rendelet III. mellékletének A. része határozott meg MRL-eket. A benzovindiflupir tekintetében az említett rendelet nem határozott meg egyedi MRL-eket, és e hatóanyag nem szerepel annak IV. mellékletében, ezért esetében a szóban forgó rendelet 18. cikke (1) bekezdésének b) pontja szerinti 0,01 mg/kg alapértelmezett érték alkalmazandó.

(2) Egy, az abamektin hatóanyagot tartalmazó növényvédő szer almatermésűeken, ehető héjú kabakosokon, kínai kelen, a 0251000 kódszámú salátán és egyéb salátaféléken, spenótféléken, hüvelyes babon és hüvelyes borsón, valamint zelleren való alkalmazásának engedélyezésére irányuló eljárás keretében – a 396/2005/EK rendelet 6. cikke (1) bekezdésének megfelelően – kérelmet nyújtottak be a Bizottsághoz az érvényben lévő MRL-ek módosítása céljából.

(3) Az acekinocil esetében a cseresznyére és szilvára vonatkozóan nyújtottak be ilyen kérelmet. Az acetamiprid esetében a leveles káposztára vonatkozóan nyújtottak be ilyen kérelmet. A brómxinil esetében a metélőhagymára vonatkozóan nyújtottak be ilyen kérelmet. A fluopikolid esetében a fekete szederre, a spenótfélékre és a kövér porcsinra vonatkozóan nyújtottak be ilyen kérelmet. A foszetil esetében a fekete szederre, a gumós zellerre és az olasz édesköményre vonatkozóan nyújtottak be ilyen kérelmet. A mepikvát esetében a termesztett gombára vonatkozóan nyújtottak be ilyen kérelmet. A propamokarb esetében a gumós zellerre, a kövér porcsinra, a mangoldra, a zellerlevélre és az olasz édesköményre vonatkozóan nyújtottak be ilyen kérelmet. A prokinazid esetében a ribiszkére és a köszmétére/egresre vonatkozóan nyújtottak be ilyen kérelmet. A tebukonazol esetében a rozsra és a búzára vonatkozóan nyújtottak be ilyen kérelmet.

(4) A 396/2005/EK rendelet 6. cikke (2) és (4) bekezdésének megfelelően kérelmet nyújtottak be a fludioxonil ananász, valamint a prohexadion cseresznye esetében történő alkalmazására vonatkozóan. A kérelmező állítása szerint a szóban forgó anyagoknak az Egyesült Államokban az említett terményekre vonatkozóan engedélyezett alkalmazása a 396/2005/EK rendeletben megállapított MRL-eknél magasabb maradékanyag-értékekhez vezet, ezért magasabb MRL-eket kell megállapítani annak érdekében, hogy az említett termények behozatalát ne gátolják kereskedelmi akadályok.

(5) A 396/2005/EK rendelet 8. cikkének megfelelően az érintett tagállamok értékelték a kérelmeket, és az értékelő jelentéseket megküldték a Bizottságnak.

(6) Az Európai Élelmiszerbiztonsági Hatóság (a továbbiakban: Hatóság) megvizsgálta a kérelmeket és az értékelő jelentéseket, különös tekintettel a fogyasztókat és adott esetben az állatokat érintő kockázatokra, és a javasolt MRL-ekről indokolással ellátott véleményeket (2) adott ki. Ezeket a véleményeket továbbította a Bizottságnak és a tagállamoknak, valamint hozzáférhetővé tette a nyilvánosság számára.

(7) A Hatóság az indokolással ellátott véleményeiben az abamektin salátán és egyéb salátaféléken, valamint spenótféléken történő alkalmazását illetően arra a következtetésre jutott, hogy a benyújtott adatok nem elégségesek új MRL-ek meghatározásához. Az érvényben lévő MRL-eket ezért változatlanul kell hagyni.

(8) A foszetil fekete szeder esetében való alkalmazása tekintetében a Hatóság 100 mg/kg MRL megállapítását javasolta. Az MRL-ek extrapolációjára vonatkozó jelenlegi uniós iránymutatásokkal összhangban helyénvaló az említett MRL-t a málna esetében is ezen értéken meghatározni.

(9) A mepikvát tekintetében a friss nyomonkövetési adatok tanúsága szerint a meghatározási határnál magasabb értéken maradékanyagok fordulnak elő a nem kezelt termesztett gombákon. E maradékanyagok a jogszerűen mepikváttal kezelt szalmával való keresztszennyeződésből adódnak. A Hatóság azt javasolta, hogy a kockázatkezelők három különböző MRL megállapítását vegyék fontolóra e termékek esetében, amely MRL-ek az ENSZ Élelmezési és Mezőgazdasági Szervezete (FAO) által javasolt, a fűszerekre vonatkozó MRL-ek, illetve a külső eredetű MRL-ek megállapítására vonatkozó megközelítésen alapultak (3). Mivel nem merül fel fogyasztókat érintő kockázat, a szóban forgó termékek tekintetében az MRL-eket a valamennyi mintavételi eredmény 99 %-ának megfelelő szinten indokolt rögzíteni a 396/2005/EK rendelet III. mellékletében. Ez az MRL ideiglenesen, 2018. december 31-ig érvényes. Ezen időpontot követően – egy, legkésőbb 2018. április 30-ig benyújtott új információkat figyelembe vevő további módosító rendelet hiányában – az MRL 0,02 * mg/kg.

(10) A többi kérelmet illetően a Hatóság arra a következtetésre jutott, hogy az adatokra vonatkozó valamennyi követelmény teljesült, és a kérelmezők által kért MRL-módosítások – 27 specifikus európai fogyasztói csoport fogyasztói expozíciójának vizsgálata alapján – a fogyasztók biztonsága szempontjából elfogadhatók. A Hatóság figyelembe vette az anyagok toxikológiai tulajdonságaira vonatkozó legfrissebb információkat. Sem az említett hatóanyagokat esetlegesen tartalmazó valamennyi élelmiszer fogyasztásából következő, egész életen át tartó expozíció, sem az adott termékek fokozott fogyasztásából következő, rövid távú expozíció esetében nem merült fel a megengedhető napi bevitel vagy az akut referenciadózis túllépésének kockázata.

(11) A benzovindiflupir tekintetében a Hatóság következtetést adott ki az ilyen hatóanyagú növényvédő szereknél felmerülő kockázatok értékelésének szakmai vizsgálatáról (4). Ennek keretében MRL-ek megállapítását javasolta egyrészt az Unióban alkalmazott helyes mezőgazdasági gyakorlatok szerinti reprezentatív felhasználásokra, valamint a Brazília által is kért importtűréshatárok tekintetében. A Bizottság konzultált az uniós referencialaboratóriumokkal a megfelelő meghatározási határokról.

(12) A Hatóság indokolással ellátott véleményei és következtetései alapján és a tárgy szempontjából lényeges tényezőket figyelembe véve az MRL-ek megfelelő módosításai megfelelnek a 396/2005/EK rendelet 14. cikke (2) bekezdésében szereplő követelményeknek.

(13) A 396/2005/EK rendeletet ezért ennek megfelelően módosítani kell.

(14) Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

ELFOGADTA EZT A RENDELETET:

1. cikk

A 396/2005/EK rendelet II. és III. melléklete e rendelet mellékletének megfelelően módosul.

2. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2016. június 17-én. a Bizottság részéről az elnök Jean-Claude JUNCKER

(1) HL L 70., 2005.3.16., 1. o.

(2) Az EFSA tudományos jelentéseinek internetes elérhetősége: http://www.efsa.europa.eu:

Reasoned opinion on the modification of the existing MRLs for abamectin in various crops. (Indokolással ellátott vélemény az abamektinnek a különböző termények vonatkozásában megállapított jelenlegi MRL-jei módosításáról). EFSA Journal 2015;13(7):4189 [27 pp.].

Reasoned opinion on the modification of the existing maximum residue levels for acequinocyl in cherries and plums. (Indokolással ellátott vélemény az acekinocilnak a cseresznye és a szilva vonatkozásában megállapított jelenlegi MRL-jei módosításáról). EFSA Journal 2015;13(10):4259 [19 pp.].

Reasoned opinion on the modification of the existing maximum residue levels for acetamiprid in leafy brassicas (Indokolással ellátott vélemény az acetamiprid leveles káposzta vonatkozásában megállapított jelenlegi MRL-jei módosításáról). EFSA Journal 2015;13(9):4229 [20 pp.].

Reasoned opinion on the modification of the existing maximum residue level (MRL) for bromoxynil in chives (Indokolással ellátott vélemény a brómxinilnek a metélőhagyma vonatkozásában megállapított jelenlegi MRL-jei módosításáról). EFSA Journal 2015;13(11):4311 [18 pp.].

Reasoned opinion on the setting of an import tolerance for fludioxonil in pineapples (Indokolással ellátott vélemény az ananászban előforduló fludioxonilre vonatkozó importtolerancia meghatározásáról). EFSA Journal 2016;14(1):4372 [19 pp.].

Reasoned opinion on the modification of the existing maximum residue levels for fluopicolide in blackberries, spinaches and purslanes (Indokolással ellátott vélemény a fluopikolidnak a fekete szeder, a spenótfélék és a kövér porcsin vonatkozásában megállapított jelenlegi MRL-jei módosításáról). EFSA Journal 2015;13(11):4260 [22 pp.].

Reasoned opinion on the modification of the existing maximum residue levels for flosetyl in blackberry, celeriac and Florence fennel. (Indokolással ellátott vélemény a foszetilnek a fekete szeder, a gumós zeller és az olasz édeskömény vonatkozásában megállapított jelenlegi MRL-jei módosításáról). EFSA Journal 2015;13(12):4327 [20 pp.].

Reasoned opinion on the modification of the existing maximum residue levels for mepiquat in cultivated fungi (Indokolással ellátott vélemény a mepikvátnak a termesztett gomba vonatkozásában megállapított jelenlegi MRL-jei módosításáról). EFSA Journal 2015;13(11):4315 [25 pp.].

Reasoned opinion on the modification of the existing maximum residue levels for proquinazid in currants and gooseberries (Indokolással ellátott vélemény a prokinazidnak a ribiszke és a köszméte/egres vonatkozásában megállapított jelenlegi MRL-jei módosításáról). EFSA Journal 2015;13(11):4280 [18 pp.].

Reasoned opinion on the modification of the existing MRLs for existing MRLs for propamocarb in various crops (Indokolással ellátott vélemény a propamokarbnak a különböző termények vonatkozásában megállapított jelenlegi MRL-jei módosításáról). EFSA Journal 2015;13(11):4266 [19 pp.].

Reasoned opinion on the setting of an import tolerance for prohexadione in cherries (Indokolással ellátott vélemény a cseresznyében előforduló prohexadionra vonatkozó importtolerancia meghatározásáról). EFSA Journal 2015;13(12):4326 [16 pp.].

Reasoned opinion on the modification of the existing maximum residue levels for tebuconazole in rye and wheat (Indokolással ellátott vélemény a tebukonalzonak a rozs és a búza vonatkozásában megállapított jelenlegi MRL-jei módosításáról). EFSA Journal 2015;13(10):4262 [22 pp.].

(3) FAO, 2009. Submission and evaluation of pesticide residues data for the estimation of Maximum Residue Levels in food and feed. Pesticide Residues. 2nd Ed. FAO Plant Production and Protection Paper 197, 264 pp.

(4) Conclusion on the peer review of the pesticide risk assessment of the active substance benzovindiflupyr (A benzovindiflupir hatóanyagú növényvédő szereknél felmerülő kockázatok értékelésének szakmai vizsgálatából levont következtetés). EFSA Journal 2015;13(3):4043 [88 pp.].